E18 går innenfor fjordene, gjennom gamle Søndeled kommune. Før gikk E18 gjennom tettstedet Søndeled, kjent som 50-sona på E18. På begynnelsen av 2000-tallet, ble E18 lagt utenom bebyggelsen, så nå går den inn i skogen, mellom Akland i Søndeled og Brokelandsheia i Gjerstad. Fylkesvei 416 forbinder Risør sentrum med E18 der stedet Vinterkjær har bussmøtested. Fylkesveien fortsetter vestover til tettstedet Myra på Vegårshei. Fylkesvei 411 går sørover fra Bossvika mot Laget og Gjeving i Tvedestrand kommune. En sidevei, fylkesvei 3438, fører til bygda Sandnes og stedet Sild (Risør). Fylkesvei 351 forbinder Søndeled med Øysang og Gjerneslandet og Portør i Kragerø kommune.